คือล่าสุดแฟนมีประจำเดือนช่าสุดวันที่28-29เมษา แล้วตอนนี้กระจำเดือนยังไม่มา มีอาการปวดท้อง ปวดหลัง ตกขาวมา 1-2 วันละก็หายไป แต่ประจำเดือนยังไม่มา มีอาการเจ็บหน้าอกข้างซ้ายเวลาหายใจเข้าลึกจะเจ็บแปลบไม่รู้เพราะนอนตะเเครงหรือป่าวแฟนผมเป็นคนอ้วนด้วย เลยอยากทราบว่ามีโอกาสท้องมั้ยครับ มีเพศสัมพันธ์ใส่ถุงยางตลอดทุกครั้งตั้งแต่ต้นจนจบ ไม่รั่วตอนใส่น้ำ แต่สงสัยว่าทำไมประจำเดือนถึงมาช้าหรือว่าเพราะข้ามเดือน
สวัสดีค่ะ การใช้ถุงยางอนามัยนั้น ไม่สามารถป้องกันการตั้งครรภ์ได้ 100% ดังนั้น หากประจำเดือนยังไม่มา ก็ควรตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะส่วนอาการเจ็บหน้าอกข้างซ้าย เวลาหายใจเข้าลึกๆ น่าจะเกิดจากการบาดเจ็บของกล้ามเนื้อบริเวณทรวงอก เช่น จากการออกกำลังกายหรือเล่นกีฬาที่ใช้กล่ามเนื้อหน้าอก การยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น ซึ่งอาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ หรือจาม มักมีจุดที่กดเจ็บชัดเจน ซึ่งในเบื้องต้น ก็ควรงดการใช้งานกล้ามเนื้อของทรวงอก เช่น การยกของหนัก เข็นของหนัก งดการออกกำลังกาย อาจลองใช้วิธีการประคบร้อนตรงจุดที่เจ็บ หากปวดมาก อาจใช้ยาทาน (หากไม่ตั้งครรภ์) เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) เป็นต้น หากอาการเจ็บไม่ดีขึ้น ก็ควรไปพบแพทย์เพื่อตรวจหาสาเหตุเพิ่มเติมค่ะ